Tilda Swinton

Tilda Swinton (nombre artistico de Katherine Matilda Swinton), naixida de Londres (Reino Uniu) lo 5 de noviembre de 1960, ye una actriz britanica, activa en o mundo d'o cine britanico dende meyaus d'os anyos 1980 y con cuantos premios y nominacions recibius por o suyo treballo. Ye mai de l'actriz Honor Swinton Byrne y fa parte d'o clan Swinton, estando filla d'o cheneral sir John Swinton of Kimmerghame y descendient, entre d'atros, d'o escritor y politico Archibald Campbell Swinton y d'o politico George Swinton,y familia d'o pintor James Rannie Swinton y de l'incheniero Alan Archibald Campbell-Swinton.

En a suya filmografía como actriz, se pueden mencionar as suyas interpretacions en bellas cintas como Edward II (1991, Derek Jarman), Female Perversions (1996, Susan Streitfeld), The Deep End (2001, Scott McGehee y David Siegel), Vanilla Sky (2001, Cameron Crowe), Michael Clayton (2007, Tony Gilroy), The Curious Case of Benjamin Button (2008, David Fincher), We Need to Talk About Kevin (2011, Lynne Ramsay), Suspiria (2018, Luca Guadagnino), u The Room Next Door (2024, Pedro Almodóvar).

 Premios 
En 1993 Tilda Swinton recibió una nominación a lo Premio d'o Cine Europeu a la Millor Actriz por a suya actuación en Orlando, dirichida por Sally Potter, en a 6ena edición d'os Premios d'o Cine Europeu.

L'anyo 2002 recibió una nominación a lo Premio Globo d'Oro a la Millor Actriz Dramatica en a 59ena edición d'os Premios Globos d'Oro por o suyo papel de Margaret Hall en a cinta The Deep End, dirichida por Scott McGehee y David Siegel.

En l'anyo 2008 recibió un Premio Oscar a la Millor Actriz Segundaria por o suyo papel en Michael Clayton (dirichida por Tony Gilroy) en a 80ena edición d'os Premios Oscar. Por iste mesmo papel recibió un Premio BAFTA a la Millor Actriz Segundaria en a 61ena edición d'os Premios BAFTA y tamién una nominación a lo Premio Globo d'Oro a la Millor Actriz Segundaria en a 65ena edición d'os Premios Globos d'Oro.

En 2009, recibió una nominación a lo Premio BAFTA a la Millor Actriz Segundaria por a suya interpretación en Burn After Reading, una cinta dirichida por Joel Coen y Ethan Coen, en a 62ena edición d'os Premios BAFTA.

En 2012 recibió una nominación a lo Premio BAFTA a la Millor Actriz por We Need to Talk About Kevin, una cinta dirichida por Lynne Ramsay, en a 65ena edición d'os Premios BAFTA. Por ista mesma cinta ya heba recibiu un Premio d'o Cine Europeu a la Millor Actriz en a 24ena edición d'os Premios d'o Cine Europeu. Y nuevament por ista cinta, recibió una nominación a lo Premio Globo d'Oro a la Millor Actriz Dramatica en a 69ena edición d'os Premios Globos d'Oro.

En l'anyo 2024, Tilda Swinton recibió una segunda nominación a lo Premio d'o Cine Europeu a la Millor Actriz en a 37ena edición d'os Premios d'o Cine Europeu, en iste caso por a suya interpretación en a cinta The Room Next Door, de Pedro Almodóvar. Con ista mesma cinta recibió en 2025 la suya tercera nominación a lo Premio Globo d'Oro a la Millor Actriz Dramatica, en a 82ena edición d'os Premios Globos d'Oro.

 Filmografía Tilda Swinton en Internet Movie Database. 
 Cintas 
{|class="wikitable" style="font-size: 90%;" 
|- 
! style="background:#B0C4DE;" | Anyo
! style="background:#B0C4DE;" | Títol d'a cinta
! style="background:#B0C4DE;" | Director
! style="background:#B0C4DE;" | Banda sonora
! style="background:#B0C4DE;" | Elenco
! style="background:#B0C4DE;" | Atros
|-
|rowspan=1|
| <ref> [ ''] en Internet Movie Database.</ref>
| 
| 
| 
| 
|}

 Series de televisión 
 Serie Anyo Episodio Director Elenco Atros [ '] en Internet Movie Database.</ref>
| 
| <ref> [ '] en Internet Movie Database.   

 Referencias 

 Se veiga tamién 
 Cintas interpretadas por Tilda Swinton.

 Vinclos externos 

  Tilda Swinton en Internet Movie Database.
  Tilda Swinton en Screenonline d'o British Film Institute''.

Categoría:Actrices d'Anglaterra
Categoría:Alumnos d'o Murray Edwards College
Categoría:Naixius de Londres
Categoría:Nominada a lo Premio BAFTA a la Millor Actriz
Categoría:Nominada a lo Premio BAFTA a la Millor Actriz Segundaria
Categoría:Nominada a lo Premio d'o Cine Europeu a la Millor Actriz
Categoría:Nominada a lo Premio Globo d'Oro a la Millor Actriz Dramatica
Categoría:Nominada a lo Premio Globo d'Oro a la Millor Actriz Segundaria
Categoría:Premio BAFTA a la Millor Actriz Segundaria
Categoría:Premio d'o Cine Europeu a la Millor Actriz
Categoría:Premio Oscar a la Millor Actriz Segundaria
Categoría:1960 (naixencias)